দুর্গাপুজোর ইতিহাস নিয়ে তথ্যচিত্র নিউইয়র্কের টাইমস স্কোয়্যারে!

ওয়েব ডেস্ক: এই শরতে বাংলা ও বাঙালির জন্য খুশির খবর বয়ে এল সুদূর আমেরিকা (USA) থেকে। নিউইয়র্ক (New York) শহরের ম্যানহাটানের (Manhattan) বিশ্ববিখ্যাত টাইমস স্কোয়্যারে (Times Square) ১ অক্টোবর সন্ধে ৬টায় (আমেরিকান সময়) নবমীতে প্রদর্শিত হবে সাংবাদিক-গবেষক সম্রাট চট্টোপাধ্যায়ের (Samrat Chatterjee) পুজো নিয়ে প্রচারমূলক তথ্যচিত্র `দুর্গোৎসব৪৩২’। এই তথ্যচিত্র প্রদর্শনের ইভেন্ট আয়োজন করছে টাইমস স্কোয়্যার দুর্গা উৎসব অ্যাসোসিয়েশন।

আরও পড়ুন: মহানগরের মহাপুজো, ৬৬ পল্লী

কলকাতার দুর্গাপুজো আজ ইউনেস্কোর (UNESCO) হাত ধরে বিশ্বজনীন স্বীকৃতি পেয়েছে। কিন্তু, দুর্গাপুজো এই মর্ত্যে কবে শুরু হয়েছে তা আমাদের কারও জানা নেই। সেই দুর্গাপুজো কীভাবে দুর্গা উৎসবে পরিণত হল, দীর্ঘ গবেষণার মাধ্যমে সেই কাহিনিই এই তথ্যচিত্রে তুলে ধরেছেন একাধারে সাংবাদিক, গবেষক এবং তথ্যচিত্র পরিচালক সম্রাট চট্টোপাধ্যায়। ১৭ মিনিট ৩২ সেকেন্ডে তুলে ধরা হয়েছে ৪৩২ বছরের পুরনো ইতিহাস। কোন পথ ধরে ইউনেস্কো প্রাপ্তি সহ কলকাতা সর্বজনীন দুর্গোৎসবের চলমান ইতিহাস তুলে ধরা হয়েছে এই তথ্যচিত্রে।